Siunnersuummut oqaaseqaatit

**Oqaaseqaatit nalinginnaasut**

**1. Aallaqqaasiut**

Inatsisartut Inatsisaannut siunnersuutip siunertaraa, maalaaruteqartarfinni aalajangiisartunilu allatseqarfiit assigiinnerusumik suleriuseqarlutik innuttaasunut suliffeqarfinnullu sukumiine-rusumik sullisinnaaneranut sukkalisaataallunilu ataatsimiisitaliani aamma aalajangiisartuni assigiimmik suleriuseqarnikkut naammassiuminarsaanissaq.

Siunnersuutip maalaaruteqartarfiit siunnersuummi taaneqartut namminneq suleriuseqarnis-saannut tunngavissaannik inissiissaaq. Ullumikkut Naalakkersuisut maalaaruteqartarfiit sule-riusissaannik assigiinngitsunik inissiinissaminnut piginnaatitaapput, tamassuma aalajangii-sartut assigiinngitsunik suleriuseqarnerannik kinguneqarluni.

Maannakkut suleriuseq naleqqunnanilu ingerlatsinikkut oqimaaqutaavoq, taamaattumillu assigiinnerusumik sukkanerusumillu aamma ajornannginnerusumik sulianik naammassin-nissinnaaneq kissaatigineqarluni.

**2. Siunnersuutip imarisai pingaarnerit**

*2.1. Inatsisit atuuttut*

Atuisartoqarnermut Unammilleqatigiinnermullu Aqutsisoqarfik maalaaruteqartarfinnut ataani allaqqasunut allatseqarfittut inissisimavoq: Isumaginninnermi Naammagittaalliuuteqartarfik, Atuisartut Pisisartullu maalaarutaannik Aalajangiisartut, Ineqarneq pillugu Maalaaruteqartar-fik, SIusinaartumik Pensionisiaqarnermut Maalaaruteqartarfik, Unammileqatigiinnermut Ataatsimiititaliaq, Pisortat Pisiortortarneranni Neqerooruteqartitsisarnermi Maalaaruteqartar-fik, Pinngortitap illersorneqarnera pillugu Naammagittaalliuuteqartarfik kiisalu Avatangiisit Innarlitsaaliorneqarnissaannik pillugit Naammagittaalliuuteqarfik.

Ullumikkut maalaaruteqartarfiit suleriusissaat tamarmik assigiinngitsuupput. Unammilleqati-giinnermut inatsimmi assersuutigalugu allaqqavoq, Naalakkersuisut Unammileqatigiinnermut Ataatsimiititaliap suleriusissaa inississavaa. Isumaginnittoqarfiup aqunneqarnera aaqqissuus-saaneralu pillugit Inatsisartut peqqussutaani allaqqavoq, Naalakkersuisut Isumaginninnermi Naammagittaalliuuteqartarfiup suleriusissaa inississagaa. Avatangiisit innarlitsaaliorneqarnis-saanik Inatsisartut inatsisaanni allaqqavoq, Pinngortitap illersorneqarnera pillugu Naammagit-taalliuuteqartarfiup suleriusissani nammineq inississagaa.

Inatsimmi atuuttumi maalaaruteqartarfinni ataatsimiititalianilu ingerlariaatsit suleriusissallu assigiinngillat, tamannalu allatseqarfimmut annertunerusumik ingerlatsinermi suliassaqartit-sisarluni. Suleriusissat arlallit nalunaarutitut ilanngunneqarnikuupput, tamannalu suleriusis-sanut allannguuteqarniarnermi ingerlatsinermi artukkiilluni.

Isumaginninnermi Naammagittaalliuuteqartarfik ullumikkut suleriuseqarnarni ingerlavoq, tassani Naalakkersuisut suleriusissamik inissiinissaminnut piginnaatitaanertik atorluarsiman-ngimmassuk. Pinngortitap illersorneqarnera pillugu Naammagittaalliuuteqartarfik ullumikkut suleriuseqarani ingerlavoq, tassani Naammagittaalliuuteqartarfik nammineq suleriusissaminik inissiisinnaagaluarluni.

*2.2. Siunnersuutip imarisai*

Siunnersuutip inatsisit ingiaqatigiilersissavai, tassani maalaaruteqartarfiit qulaani taaneqartut tamarmik namminneq suleriusissaminnik inissiisinnaalissammata.

Tassani inatsisini ataaseq ataatsimut allanngortinneqassaaq, taamaasilluni inatsisit attuumas-suteqartut ataatsikkut allanngortinneqassallutik.

**3. Pisortanut aningaasatigut allaffissornikkullu sunniutissai**

Siunnersuut Atuisartoqarnermut Unammilleqatigiinnermullu Aqutsisoqarfiup allatseqarfiani maalaaruteqartarfiup aalajangiisartullu allatseqarfiisa suliaqarnermi ingerlatsinerannut anni-killisaataassaaq.

Matumunnga tunngavigineqarpoq, allatseqarfimmi maalaaruteqartarfinnut aalajangiisartunul-lu tunngatillugu sullissineq assigiinnerusumik suleriuseqarlissasoq naatsorsuutigineqartoq.

Atuisartoqarnemrut Unammilleqatigiinnermullu Aqutsisoqarfik suleriutsimik sanarfisaqaru-suppoq, tassani maalaaruteqartarfiit assigiinngitsut atorsinnaallugulu nalimmassarsinnaasaan-nik. Maalaaruteqartarfiit assigiinnerusumik suleriuseqarunik, ingerlatsinermi suliassanut anni-killisaataasussaassaaq. Assersuutigalugu ataatsimiigiaqqusinerit, ataatsimiinnilersaarutit, nalu-naarutit il. il. pineqarput. Oqinnerusumik assigiinnerusumillu suleriuseqarnerup innuttaasunut sivikinnerusumik sullissineq siuarsassavaa.

Siunnersuutip aamma naalakkersuisoqarfinni aningaasanik ingerlatsinermi atuineranut oqili-saataassaaq, tassani suleriutsini ingerlatsinikkut periutsinut iluarsiisarnissamut nalunaarutinik allannguinissamut nutaanillu nalunaarusiornissamut pisariaqartitsinermi annikillisaataassam-mat.

**4. Inuussutissarsiutinik ingerlatsisunut aningaasatigut allaffissornikkullu sunniutissai**

Suleriutsit assigiinnerusut maalaaruteqartarfinni aalajangiisartunilu maalaarutinik suliaqarnis-samut assigiinnerusumik sullisseriaaseqarnerup ingerlatsineq aalajaannerulersillugulu sulianik suliarinninneq sukkanerulersissavaa.

**5. Pinngortitamut, avatangiisinut inuillu peqqissusiannut kingunerisassai**

Siunnersuut avatangiisinut pinngortitamulluunniit taasarialinnik kinguneqartussaanngilaq.

**6. Innuttaasunut kingunerisassai**

Maalaaruteqartarfimmi aalajangiisartunilu maalaarutinik suliaqarsinnaanermi suleriutsit assi-giinnerusut atorlugit sullissigaanni, ingerlatsineq aalajaannerulersillugulu sullissineq sukkane-rulersissavaa.

**7. Kingunerisassai pingaarutillit allat**

Siunnersuut qulaani taaneqartut saniatigut annertuumik kinguneqartitsissanngilaq.

**8. Oqartussaasunik aamma suliffeqarfinnik il.il. tusarniaaneq**

Siunnersuut attuumassuteqartunut piffissami xx. xxx 2024-miit xx. xxx 2024 tikillugu tusar-niaassutigineqarpoq:

Xxxx

Siunnersuut piffissami taaneqartumi tusarniaanermi saqqummiussiviusartumi tamanit takune-qarsinnaavoq.

**Siunnersuummi aalajangersakkanut ataasiakkaanut oqaaseqaatit**

*§ 1-imut*

Nr. 1-imut

Aalajangersakkami Naalakkersuisut Isumaginninnermi Naammagittaalliuuteqartarfiup allatse-qarfiatalu immikkoortuini maleruagassai aalajangersaaffigai.

§ 1, nr. 2-mi takuneqarsinnaasutut Naalakkersuisut Isumaginninnermi Naammagittaalliuute-qartarfiup suleriaasia pillugu maleruagassanik inissiissanngilaq.

Maluginiaqquneqarpoq, ”aalajangiisartutut ilaasortanik soraarsitsineq” aalajangiisartutut ilaa-sortanik piffissami ilaasortaaffik qaangiulluni atorunnaartoq isumaqarpoq. Aalajangiisartutut ilaasortat atorfinitsinneqarneq ajorput. Tamanna oqariartaaseq atuutsiinnarneqarpoq, tamanna inatsisini atuuttuni suli atorneqarmat, maannakkullu suleriuseq taamaasilluni atuutsiinnarne-qarluni.

Nr. 2-mut

Aalajangersakkap Isumaginninnermi Naammagittaalliuuteqartarfiup nammineq suleriusissa-minik inissiisarnissaanut piginnaatitsivoq.

*§ 2-mut*

Nr. 1-imut

Aalajangersagaq atorunnaarsinneqassaaq, Ineqarnermullu Maalaaruteqartarfimmut siunissami ataatsimiinnissamut suleriusissamik maleruagassiornissamut inissiinissamut piginnaatitsisus-sanngorluni.

Nr. 2-mut

Siunnersuutigineqarpoq, Naalakkersuisut aalajangiisartut suleriusiassaanut maleruagassanut inissiisartussaasut.

Ataani § 2, nr. 3-mi takuneqarsinnaasutut, Naalakkersuisut Ineqarneq pillugu Maalaaruteqar-tarfiup suleriusissaanut maleruagassanik inissiisarunnaassaaq.

Nr. 3-mut

Aalajangersagaq Ineqanreq pillugu Maalaaruteqartarfimmut nammineq suleriusissamik inissiinissaanut pisinnaatitsissaaq.

*§ 3-mut*

Nr. 1-imut

Aalajangersakkap immikkoortut Naalakkersuisut maleruagassanik inissititerivissai allattorsi-mavai, tassanilu Unammilleqatigiinnermut Ataatsimiititaliap allatseqarfiatalu suleriusissaanut tunngassuteqarluni.

Ataani § 3, nr. 2-mi takuneqarsinnaasutut, Naalakkersuisut Unammilleqatigiinnermut Ataatsi-miititaliap suleriusissaanut maleruagassai inissittarunnaassavai.

Maluginiaqquneqarpoq, ”ataatsimiisitaliami ilaasortanik soraarsitsisarneq” isumaqarmat, a-taatsimiisitaliami ilaasortatut piffissaq atuuffia atorunnaartoq. Ataatsimiisitaliami ilaasortat atorfinitsinneqarnikuunngillat. Oqariartaaseq atuutsiinnarneqarnikuuvoq, tassani inatsimmi suli atorneqarmat, taamaasillunilu maannakkut suleriuseq atuulluni.

Nr. 2-mut

Aalajangersakkap Unammilleqatigiinnermut Ataatsimiititaliap nammineq suleriusissaminik inissiisinnaaneranut pisinnaatilissavaa.

*§ 4-mut*

Nr. 1-imut

Aalajangersakkap immikkoortut Naalakkersuisut maleruagassanik inissititerivissai allattor-simavai, tassanilu Siusinaartumik pensionisiaqarnermut maalaaruteqartarfiup allatseqarfiatalu suleriusissaanut tunngassuteqarluni.

Ataani § 4, nr. 2-mi takuneqarsinnaasutut, Naalakkersuisut Siusinaartumik pensionisiaqarner-mut maalaaruteqartarfiup suleriusissaanut maleruagassai inissittarunnaassavai.

Maluginiaqquneqarpoq, ”ataatsimiisitaliami ilaasortanik soraarsitsisarneq” isumaqarmat, a-taatsimiisitaliami ilaasortatut piffissaq atuuffia atorunnaartoq. Ataatsimiisitaliami ilaasortat atorfinitsinneqarnikuunngillat. Oqariartaaseq atuutsiinnarneqarnikuuvoq, tassani inatsimmi suli atorneqarmat, taamaasillunilu maannakkut suleriuseq atuulluni.

Nr. 2-mut

Aalajangersakkap Siusinaartumik pensionisiaqarnermut maalaaruteqartarfiup nammineq sule-riusissaminik inissiisinnaaneranut pisinnaatilissavaa.

*§ 5-imut*

Nr. 1-imut

Aalajangersakkap Pisortat Pisiortortarneranni Neqerooruteqartitsinermi Maalaaruteqartarfiup nammineq suleriusissaminik inissiisinnaaneranut pisinnaatilissavaa, maannakkut aalajanger-sakkami atuutsinneqartumi pisinnaatitqaanngitsoq, taamaasilluni maalaaruteqartarfiup siulit-taasuata suleriusissamik inissinnissaanut pisinnaatitaalissalluni.

*§ 6-imut*

Nr. 1-imut

Aalajangersakkap Pinngortitap Innarlitsaaliorneqarnissaamut Ataatsimiitsitaliap siunissami nammineq suleriusissaminik inissiisinnaaneranut inatsisitigut tunngavissaanik periarfissaqa-lersippaa. Ullumikkut Naalakkersuisut Pinngortitap Innarlitsaaliorneqarnissaamut Ataatsimii-titaliap maleruagassaanik inissititerisarpoq.

Ullumikkut Naalakkersuisut maannakkut Pinngortitap illersorneqarnera pillugu naammagit-taalliuuteqartarfik pillugu Namminersornerullutik Oqartussat nalunaarutaat nr. 6, 12. februaari 2009-meersumi § 58-imi pisinnaatitsinermut aalajangersakkami atuutsinneqartumi suliaqarni-kuupput. Nalunaarut atorunnaartussatut siunnersuutigineqarlunilu nutaamik taarserneqarnis-saanut siunnersuusiortoqarpoq.

Aalajangersagaq inatsisinik naleqqussaaneq eqqarsaatigalugu ilanngutassanngortinneqarpoq, tassani siunnersuusiami inatsimmi toqqaannartumik maalaaruteqartarfiit namminneq suleriu-sissaminnik inissiisimanerat takuneqarsinnaalerniassammat.

*§ 7-imut*

Nr. 1-imut

Aalajangersakkap atuutsitsilernissamut ulluliussaq inississavaa, atuutsitsilernermullu atatillu-gu nalunaarutit, ilaatigut Ineqarneq pillugu Maalaaruteqartarfiup, Unammilleqatigiinnermut Ataatsimiititaliap, Siusinaartumik pensionisiaqanermut Maalaaruteqartarfiup aamma Pinngor-titap Innarlitsaaliorneqarnissaamut Ataatsimiitsitaliap suleriusaat pillugit nassuiaateqarlutik.

Nalunaarutit sisamat atorunnaarsinneqartut inatsisartut inatsisaata atuutsilerneqarnerani Ine-qarneq pillugu Maalaaruteqartarfimmut, Unammilleqatigiinnermut Ataatsimiititaliamut, Siu-sinaartumik pensionisiaqanermut Maalaaruteqartarfimmut aamma Pinngortitap Innarlitsaalior-neqarnissaamut Ataatsimiitsitaliamut nalunaarutinik sisamanik nutaanik taarserneqarlutik.

**Ilanngussaq 1**

|  |
| --- |
| **Siunnersuut inatsimmut atuuttumut sanilliullugu** |
| *Oqaasertaa atuuttoq* | *Siunnersuut* |
|  | **§ 1**Isumaginnittoqarfiup aqunneqarnera aaqqissuussaaneralu pillugit Inatsisartut peqqussutaat nr. 11, 12. novembari 2001-imeersumi, Inatsisartut inatsisaat nr. 14, 6. juuni 2016-imeersumi aamma Inatsisartut Inatsisaat nr. 47, 23. novembari 2017-imeersumi, ataani allaqqasut allanngortinneqassapput:  |
| *Imm. 8.* Naalakkersuisut Isumaginninnermi Naammagittaalliuuteqartarfiup suleriaasis-saa aamma Naammagittaalliuuteqartarfiup allattoqarfiullu sulinerannut malittarisassat sukumiinerusut nalunaarutitigut aalajanger-sassavaat, taakkununnga ilaallutik piffissali-ussaasut, naammagittaalliuuteqartarnermut periaatsit ilusiliinissamullu piumasaqaatit, taassuma ataani naammagittaalliuutinik peri-aatsinik ilusiliinissamullu piumasaqaatinik naammassinninngitsunik itigartitsisinnaaneq piumasaqaammullu tassunga atuutitsinngin-nissaq, Naammagittaalliuuteqartarfiup siulit-taasuata innersuussineratigut Naammagit-taalliuuteqartarfiup ilaasortaanik piffissaq sioqqullugu soraarsitsineq kiisalu Naamma-gittaalliuuteqartarfiup ilaasortaanik akissar-siaqartitsinermut malittarisassat. | **1.** *§ 9*, imm. 8 ima oqaasertaliorneqarpoq: ” *Imm. 8*. Naalakkersuisut Isumaginninner-mi Naammagittaalliuuteqartarfiup suleriaa-sissaata Allatseqarfiatalu suliaqartarneranut maleruagassaanik inissiissaaq, taakkunun-nga Naammagittaalliuuteqartarfiup siulittaa-suata innersuussineratigut Naammagittaalli-uuteqartarfiup ilaasortaanik piffissaq sioq-qullugu soraarsitsineq kiisalu Naammagit-taalliuuteqartarfiup ilaasortaanik akissarsia-qartitsinermut malittarisassat.” |
|  | **2.** § 9-mut imm. 10-tut oqaasertaliunneqas-saaq:” *Imm. 10*. Isumaginninnermi Naammagit-taalliuuteqartarfiup nammineq suleriusissani inississavaa.” |
|  | **§ 2**Inissianik attartortitsisarneq pillugu Inatsi-sartut peqqussutaat nr. 2, 12. maaji 2005-meersumi, tak. Inatsisartut peqqussutaat pillugu Namminersorlutik Oqartussat nalu-naarutaat nr. 52, 17. oktobari 2023-meersu-mi ataani allanneqartut allanngortinneqar-put: |
| *Imm. 3.*Maalaaruteqartarfik oqarasuaatit atorlugit ataatsimiissinnaavoq, maalaarute-qartarfimmi ilaasortat tamarmik illoqarfim-mi, maalaaruteqartarfiup allattoqarfeqarfi-gisaani najugaqanngippata. | **1.** *§ 83,* imm. 3 atorunnaarsinneqarpoq.Imm. 4-6 matuma kingorna imm. 3-5-inngorput. |
| *Imm. 6.* Naalakkersuisut maalaaruteqartar-fiup suliai, matumani ilanngullugit ataatsi-miittarnerit akuttussusissaat suleriaasissarlu pillugit sukumiinerusunik maleruagassior-sinnaapput. | **2.** *§ 83*, imm. 5 ima oqaasertaliorneqarpoq: ” *Imm. 5.* Naalakkersuisut aalajangiisartut suleriusaannut maleruagassat inississavaat.”  |
|  | **3.** *§ 83*, imm. 6 ima oqaasertaliorneqarpoq: ” *Imm. 6.* Ineqarneq pillugu Maalaaruteqarfiup suleriusissani nammineq inississavaa.” |
|  | **§ 3**Unammilleqatigiinneq pillugu Inatsisartut inatsisaat nr. 1, 15. maaji 2014-imeersumi, tak. Namminersorlutik Oqartussat nalunaa-rutaat nr. 2, 26. marsi 2021-meersumi allaqqasut allanngortinneqassapput:  |
| *Imm. 3.* Unammilleqatigiinnermut Ataatsi-miititaliap suleriaasissaa aammalu Unam-milleqatigiinnermut Ataatsimiititaliap aam-ma Atuisartoqarnermut Unammilleqatigiin-nermullu Aqutsisoqarfiup sulinerannut male-ruagassat erseqqinnerusut Unammilleqati-giinnermut Ataatsimiititaliamut ilaasortassa-nik inassuteqartarnermut toqqaasarnermullu, Unammilleqatigiinnermut Ataatsimiititaliap siulittaasuanit inassuteqaateqarnikkut piffis-sap atuuffissaasup naanissaa sioqqullugu ataatsimiititaliami ilaasortanik soraarsitsisar-nermut maleruagassat kiisalu Unammilleqa-tigiinnermut Ataatsimiititaliami ilaasortat Inatsisartuni Naalakkersuisunilu il. il. ilaa-sortat aningaasarsiaqartitaanerat il. il. pillu-git Inatsisartut inatsisissaannut naapertuuttu-mik aningaasarsiaqartinneqarnissaat pillugu maleruagassat Naalakkersuisut aalajanger-sassavaat. | **1.** *§ 26*, imm. 3 ima oqaasertaliorneqassaaq: ” *Imm. 3.* Naalakkersuisut Unammilleqati-giinnermut Ataatsimiititaliap aamma Atui-sartoqarnermut Unammilleqatigiinnermullu Aqutsisoqarfiup sulinerannut maleruagassat erseqqinnerusut Unammilleqatigiinnermut Ataatsimiititaliamut ilaasortassanik inassute-qartarnermut toqqaasarnermullu, Unammil-leqatigiinnermut Ataatsimiititaliap siulittaa-suanit inassuteqaateqarnikkut piffissap a-tuuffissaasup naanissaa sioqqullugu ataat-simiititaliami ilaasortanik soraarsitsisarner-mut maleruagassat kiisalu Unammilleqati-giinnermut Ataatsimiititaliami ilaasortat Inatsisartuni Naalakkersuisunilu il. il. ilaa-sortat aningaasarsiaqartitaanerat il. il. pillu-git Inatsisartut inatsisissaannut naapertuut-tumik aningaasarsiaqartinneqarnissaat pillu-gu maleruagassat aalajangersassavaat” |
|  | **2.** § 26-mi imm. 4-tut inissinneqassaaq: ” *Imm. 4.* Unammilleqatigiinnermut Ataatsi-miititaliap suleriusissani nammineq inissis-savaa.” |
|  | **§ 4**Siusinaartumik pensionisiat pillugit Inatsisartut inatsisaat nr. 40, 9. decembari 2015-imeersumi, tak. Namminersorlutik Oqartussat nalunaarutaat nr. 41, 14. septembari 2023-meersoq, ataani allanngortinneqarpoq:  |
| *Imm. 2.* Pensionisiaqarneq pillugu naamma-gittaalliuuteqartarfiup suleriaasissaanut naammagittaalliuuteqartarfiullu sulinissaa-nut, kiffartuussinikkut anguniagassaanut, piffissamilu atuuffiusumi naammagittaalli-uuteqartarfiup siulittaasuanit innersuussiso-qareerneratigut naammagittaalliuuteqartar-fiup ilaasortaasa soraarsinneqartarnissaat pillugit kiisalu naammagittaalliuuteqartarfi-up ilaasortaanik akissarsisitsisarnissaq pillu-gu Naalakkersuisut aalajangersaassapput. | **1.** *§ 10,* imm. 2 ima oqaasertaliorneqassaaq: ” *Imm. 2.* Naalakkersuisut Siusinaartumik pensionisiaqarneq pillugu naammagittaalli-uuteqartarfiup sulinissaanut, kiffartuussinik-kut anguniagassaanut, piffissamilu atuuffiu-sumi naammagittaalliuuteqartarfiup siulit-taasuanit innersuussisoqareerneratigut naammagittaalliuuteqartarfiup ilaasortaasa soraarsinneqartarnissaat pillugit kiisalu naammagittaalliuuteqartarfiup ilaasortaanik akissarsisitsisarnissaq pillugu maleruagassa-nik aalajangersaassapput.” |
|  | **2.** § 10-mi imm. 3-tut inissinneqassaaq: ” *Imm. 3*. Siusinaartumik pensionisiaqarneq pillugu naammagittaalliuuteqartarfiup sule-riusissani nammineq inississavaa.” |
|  | **§ 5**Pisortat Pisiortortarneranni Neqerooruteqar-titsinermi Maalaaruteqartarfik pillugu Inatsi-sartut inatsisaat nr. 7, 12. juuni 2019-imeer-sumi ataani allanneqartut allanngortinneqas-sapput:  |
| *Imm. 2*. Inatsisartut inatsisaanni matumani aalajangersakkat eqqarsaatigalugit maalaaruteqartarfiup suleriaasissai siulittaasup aalajangersassavai*.* | **1.** *§ 3,* imm. 2 ima oqaasertaliorneqassaaq: ” *Imm. 2*. Pisortat Pisiortortarneranni Neqerooruteqartitsinermi Maalaaruteqartarfiup suleriusissani nammineq inississavaa.”  |
|  | **§ 6**Pinngortitamik illersuineq pillugu Inatsisartut Inatsisaat nr. 29, 18. decembari 2003-meersumi ataani allanneqartut allannguutigineqassapput: |
|  | **1.** § 58-imi imm. 2-tut inissinneqassaaq:” *Imm. 2.* Pinngortitap illersorneqarnera pillugu Naammagittaalliuuteqartarfiup suleriusissani nammineq inississavaa.” |
|  | **§ 7****1.** Inatsisartut Inatsisaat ulloq 1. januaari 2025-mi atuutsinneqalissaaq. *Imm. 2.* Atuutsitsilernermi nalunaarutit ataani allanneqartut atorunnaarsinneqas-sapput:1) Ineqarneq pillugu maalaaruteqartarfiup sulinera pillugu Namminersornerullutik Oqartussat nalunaarutaat nr. 27, 26. novem-bari 2008-meersoq. 2) Unammilleqatigiinnermut Ataatsimiitita-liap suleriaasissaa taassumalu suliassai pillu-git Namminersorlutik Oqartussat nalunaaru-taat nr. 12, 23. juuli 2015-imeersoq. 3) Siusinaartumik pensionisiaqarnermut maalaaruteqartarfik pillugu Namminersor-lutik Oqartussat nalunaarutaat nr. 25, 28. oktobari 2016-imeersoq.4) Pinngortitap illersorneqarnera pillugu naammagittaalliuuteqartarfik pillugu Namminersornerullutik Oqartussat nalunaa-rutaat nr. 6, 12. februaari 2009-meersoq.  |